आम समस्याओं से बचें शुरू करें अपना स्टेंड ग्लास बनायें
शुरू में आप गलती से काँच को ज्यादा काट या घिस सकते हैं। इससे टुकड़ों के बीच में जगह हो सकती है।   काँच के टुकड़ों के बीच में खाली जगह को कॉपर सोल्डर से भरें। आम तरीके से सोल्डर करें। स्कोर करते समय बहुत सी गलतियाँ हो सकती हैं। ये, आप किस तरह से खड़े हैं, कितना जोर लगा रहे हैं और किस प्रकार का कटर इस्तेमाल कर रहे हैं, इन सब बातों से सम्बंधित हैं।  खड़े होकर लम्बे स्कोर्स  बनायें। इस तरह आप अपने कंधे और ऊपर के शरीर की सहायता से, ठीक से स्कोर बनाने की जगह तक पहुँच सकेंगे। छोटे स्कोर्स बैठकर बनायें ताकि आप अपना ध्यान मार्कर स्कोर लाइन पर केन्द्रित कर सकें। सही ग्लास कटर इस्तेमाल करें: एक सस्ता ग्लास कटर पारदर्शी, पतली काँच को भी अच्छे से नहीं काटता है। इसलिए वह उससे ज्यादा सख्त आर्ट ग्लास (art glass) को बिलकुल नहीं काटेगा। एक कार्बाइड हेड (carbide head) वाला लें, चिकना होने से वह अच्छा काम करता है। ध्यान रखें कि स्कोर करते समय सब जगह बराबर से जोर लगायें। स्कोर करते समय आपको ज़िप (zip) करने की आवाज़ सुनाई देनी चाहिए। याद रखें : ओपलेस्सेंट ग्लास पर ज्यादा जोर लगाने की ज़रूरत होती है, कैथेड्रल ग्लास पर कम जोर लगाने की आवश्यकता होती है। गलत तरह से सोल्डरिंग करने से समस्याएं उत्पन्न हो सकती हैं। इसलिए यह निश्चित कर लें कि सही गरमाई हो। सोल्डरिंग आयरन की टिप प्रोजेक्ट के लिए सही नाप की हो और जो फ्लक्स आप इस्तेमाल कर रहे हैं वह ऊँचें तापमान के लिए उपयुक्त हो।  गलत फ्लक्स इस्तेमाल करने से चार्रिंग (charring) हो सकती है जिसे 'ब्लैक टिप सिंड्रोम' कहते हैं। ऐसे में सोल्डरिंग आयरन की टिप काली हो जाती है और फिर से टिन करना संभव नहीं होता है। सही नाप की सोल्डरिंग आयरन टिप इस्तेमाल करें। आप जिस काँच के साथ काम कर रहे हैं उसकी चौड़ाई पता करें और उसके हिसाब से टिप और कॉपर को स्पेस (space) करवाएं। जब आप स्टेंड ग्लास बनाना शुरू करेंगे, आप जल्दी में बहुत ज्यादा करने की कोशिश न करें। एक छोटा, आसान पैटर्न चुनें जिसके लिए अधिक भागों की आवश्यकता न हो। आप कोई ऐसी चीज़ बनायें जिसमें अधिक पैने किनारे न हों और अधिक भाग न हों जिनका ध्यान रखना पड़े। शुरू करने के लिए आप खिड़की पर लगाने के लिए एक सिंपल पैनल (simple panel) बना सकते हैं। पैटर्न आपकी पटुता के अनुसार, और आपकी पसंद का होना चाहिए। पैटर्न चुनते समय यह सोच कर देखें कि उसे बनाने के लिए आपको कितने काँच के टुकड़ों की ज़रूरत होगी। आपको कितना काटने और सोल्डरिंग का काम करना पड़ेगा। शुरू में एक सिंपल पैटर्न चुनना सबसे अच्छा है।   बहुत सारे मुफ्त पैटर्न्स उपलब्ध हैं: आप उन्हें इन्टरनेट पर, पुस्तकालय में पुस्तकों से, और अन्य स्रोतों से प्राप्त कर सकते हैं। इन उपलब्ध पैटर्न्स को इस्तेमाल करने का यह फायदा है कि आपको यह अनुमान नहीं लगाना पड़ता है कि वह पैटर्न कैसा काम करेगा; यह काम आपके लिए पहले से करा हुआ होता है। स्वयं अपना पैटर्न बनायें। आप अपने चारोंओर कुछ देखकर स्वयं एक पैटर्न बना सकते हैं, या किसी पैटर्न को देखकर (जैसे एक कैथेड्रल की स्टेंड ग्लास खिड़की), उसकी नकल उतार सकते हैं। पुस्तकों और प्रकृति से प्रेरणा लें। शुरू करने वालों को एक व्यापक और सिंपल पैटर्न चुनना चाहिए जैसे, एक फूल (पर कर्व्स और पैने किनारों को ध्यान में रखें) । इस प्रोजेक्ट के लिए आप शीट ग्लास (sheet glass) इस्तेमाल करेंगे। उसकी दो मूल श्रेणियाँ होती हैं: कैथेड्रल (Cathedral) और ओपलेस्सेंट (Opalescent)। आपको उसके मूल्य, संरचना, रंग और वह कितना पारदर्शी है, इन बातों के बारे में भी सोचना पड़ेगा।  स्टेंड ग्लास की बड़ी शीट्स मिलती हैं। सबसे छोटी शीट करीब 1 फुट (0.3 m) / 1 फुट या (30.48cm / 30.48cm) होती है और सबसे बड़ी शीट उससे चार गुना बड़ी होती है। अपने प्रोजेक्ट के अनुसार, पर्याप्त काँच  खरीदें, यह ध्यान रखें कि आप जितनी काँच खरीदेंगे उसका करीब एक चौथाई हिस्सा, ट्रिम करने के बाद इस्तेमाल नहीं होगा। कैथेड्रल ग्लास का रंग क्लियर या पारदर्शी होता है। यह क्लियर ग्लास (clear glass) से बना होता है जिसमें कलरेंट्स (colorants) पड़े होते हैं। इस काँच को काटने के लिए कम जोर लगाना पड़ता है। ओपलेस्सेंट ग्लास के रंगों के मिश्रण में सफेद, या ओपल ग्लास (opal glass) मिला होता है। उदाहरण के लिए, ओपलेस्सेंट ब्लू नीली काँच है जो पूरी तरह से पारदर्शी नहीं है। ओपलेस्सेंट ग्लास को काटने के लिए अधिक जोर लगाना पड़ता है क्योंकि काँच का ओपल, कैथेड्रल ग्लास से ज्यादा घनत्व उत्पन्न करता है। पारदर्शी और अपारदर्शी के एक रुचिकर मिश्रण के लिए आप दोनों प्रकार की काँच को मिलाकर अपने प्रोजेक्ट में इस्तेमाल कर सकते हैं। ध्यान रखें कि उन दोनों के साथ थोड़ा अलग तरह से काम करना पड़ेगा (जैसे उन्हें काटने के लिए कितना जोर लगाना है)। इसके अलावा स्ट्रीकी ग्लास (streaky glass) भी होता है जो कैथेड्रल ग्लास है जिसमें ओपल की स्ट्रीक्स मिली होती हैं। अपने प्रोजेक्ट के लिए एक स्टेंड ग्लास  सप्लाई शॉप से स्टेंड ग्लास खरीदना सबसे अच्छा है। वहाँ पर आपको स्टेंड ग्लास बनाने के उपकरण और स्टेंड ग्लास दोनों मिल जायेंगे। आपको एक बड़े हॉबी एंड क्राफ्ट स्टोर में भी स्टेंड ग्लास मिल जायेगा, पर स्टेंड ग्लास की खास दुकान में आपको चयन करने के लिए अच्छा संग्रह मिलेगा।  ज्यादातर काँच की 1 स्कुएर फुट (square foot) (30cm) और 1/8 इंच मोटी शीट्स बिकती हैं। इन शीट्स का दाम काँच में कितना विवरण (detail) है, काँच कितनी मज़बूत है और उसका रंग कितना चमकीला (bright) है, पर निर्भर करेगा। कहाँ की काँच है, उसपर भी उसके दाम निर्भर कर सकते हैं। यूरोप की काँच महँगी होती है। उसे अक्सर एंटीक ग्लास (Antique glass) कहते हैं। आपको अपने स्टेंड ग्लास प्रोजेक्ट के लिए कुछ खास उपकरण एकत्र करने पड़ेंगे। ये आपको हॉबी या क्राफ्ट स्टोर्स, खास तौर से स्टेंड ग्लास सप्लाई शॉप्स में मिल जायेंगे।  ग्लास कटर (glass cutter): बहुत तरह के कटर्स मिलते हैं। टेम्पलेट कटिंग (template cutting) के लिए हैण्ड कटर सबसे अच्छा है। वह फ्लेक्सिबल (flexible) होता है और सुस्पष्ट काटता है। शुरू करने वालों और ट्रेस कटिंग (trace cutting) करने के लिए पेंसिल स्टाइलकटर (Pencil style cutter) सबसे अच्छा है। उससे नियंत्रित रूप से बराबर जोर लगा सकते हैं। मोटी काँच को काटने और जिन लोगों के हाथों में ज्यादा शक्ति नहीं है, उनके लिए पिस्टल ग्रिप (Pistol grip) अच्छा है। प्लायर्स (pliers): इस काम के लिए घर के साधारण प्लायर्स नहीं चलेंगे। काँच को तोड़ने और किनारों को काटने के लिए ग्रोज़ेर प्लायर्स (Grozer pliers) की ज़रूरत पड़ेगी। काँच में लम्बे कट्स को तोड़ने के लिए रनिंग प्लायर्स (Running pliers) लें। काँच की चौड़ाई के अनुसार कई तरह की चौड़ाई वाला कॉपर फॉयल (copper foil) मिलता है। काँच के टुकड़ों को साथ में ठहराने के लिए, एक ओर गोंद से चिपकाते हैं। कैथेड्रल ग्लास (पारदर्शी काँच) में बैकिंग (backing) नज़र आयेगी इसलिए सही रंग का फॉयल लगायें। सोल्डरिंग आयरन (soldering iron) और सोल्डर (solder): सोल्डर टिन (tin) और लेड (led) का मिश्रण है। उसमें जितना ज्यादा टिन होगा, उसका मेल्टिंग पॉइंट (melting point) उतना नीचा होगा। अर्थात वह जल्दी पिघलेगा और चाँदी जैसा दिखाई देगा। आपको कम से कम 75 वॉट्स (watts) की, स्टेंड ग्लास प्रोजेक्ट्स की खास सोल्डरिंग आयरन लेनी चाहिए। आप अपने प्रोजेक्ट के अनुसार आयरन की टिप की नाप (size) चुन सकते हैं। ग्राइंडर (grinder): पैने किनारों को जल्दी से ठीक करने के लिए, एक इलेक्ट्रिक ग्लास ग्राइंडर (Electric Glass Grinder) लें। ग्राइंडर न हो तो आप काँच को काटने के बाद, उसके किनारों को  एक कार्बोरन्डम स्टोन (Carborundum stone) से घिस सकते हैं। एक असली नाप के ग्राफ पेपर पर अपना पैटर्न ड्रॉ, कॉपी या प्रिंट करें। पैटर्न को अलग अलग टुकड़ों में काटें और रंग व ग्रेन डायरेक्शन (grain direction) के अनुसार लेबल करें। पैटर्न को काँच के नीचे रखें और एक पतले परमानेंट मार्कर से आउटलाइन ट्रेस करें।   कॉपर फॉयल की मोटाई के लिए टुकड़ों के बीच में एक सेंटीमीटर या उससे कम जगह छोड़ें। ग्लास को अंकित करने के लिए एक स्पेशिलिटी ब्लैक पेन (specialty black pen) या परमानेंट मार्कर (permanent marker) इस्तेमाल करें। काँच पर पैटर्न ट्रेस करने में एक लाइटबॉक्स (lightbox) से बहुत मदद मिलती है। ग्लास कटर को अपने अंगूठे और पहली उँगली के बीच में पकड़ें। उसकी टिप को अपनी पहली उँगली और बीच की उँगली के बीच में दबाएं। ग्लास कटर को हलके से काँच पर दबाएं और एक कॉर्क-बैक्ड (cork-backed) स्टील रूलर की सहायता से सीधा काटें। अपने से दूर की जगह पर शुरू करके अपनी ओर खुरचें।  यह ध्यान रखें कि आप सही मात्रा में जोर लगायें। स्कोर करते समय आपको अच्छे से "zzzzip" आवाज़ सुनाई देने चाहिए। कम जोर लगाने से, काँच स्कोर लाइन पर नहीं टूटेगी। ज्यादा जोर लगाने से बेकार में आपका कटर घिस जायेगा और आपकी कलाई और कोहनी को मेहनत करनी पड़ेगी। अपने पैटर्न को चारोंओर ले जाएँ और सही आकार रखने के लिए काँच को आवश्यकता के अनुसार घुमाएं। ध्यान रखें कि स्कोर लाइन ज़रूर से एक किनारे से दूसरे किनारे तक हो। काँच को काटने के कई, थोड़े से भिन्न तरीके हैं। वे आपकी काँच की नाप और कर्व (curve) पर निर्भर करते हैं। वे सब काँच को स्कोर लाइन पर काटते हैं। आप उनसे आसानी से काँच को, अपनी आवश्यकता के अनुसार, शेप्स में तोड़ सकते हैं।  सीधे टुकड़ों में आप जैसे ही एक रेखा बनते हुए देखें, चिटके हुए हिस्से में प्लायर्स रखें और टुकड़े को अलग करें। नहीं तो चिटके हुए हिस्से को हाथों से,  दोनों ओर पकड़कर तोड़ सकते हैं।  घुमावदार हिस्सों (curved sections) में ग्लास कटर से स्कोरिंग पर तोड़ें। थोड़ा सा दाँतेदार हो तो कोई बात नहीं, आप बाद में किनारों को हटा सकते हैं। हलके कर्व्स काटें। गहरा कर्व काटने के लिए एक के बाद एक, कई हलके कर्व्स काटें ताकि वह अपने आप से न टूट जाये। सारे टुकड़ों को काटने के बाद, पैने किनारों को घिसें और बराबर करें। यह काम धीरे से संभालकर करें ताकि टुकड़ों के कोई छोटे अंश निकल न जाएँ।  एक बार फिर से सब टुकड़ों को पैटर्न पर रखें ताकि आप उनको सही रेखा तक घिस सकें। इससे, जब आप काँच के टुकड़ों को साथ में रखेंगे वे सब ठीक से बैठेंगे। टुकड़ों को घिसने और ठीक से बैठने के बाद आप उन्हें फ्रेम कर सकते हैं। ऐसा करने से, काँच पर फॉयल लगाते समय टुकड़े नहीं फिसलेंगे। काँच के किनारों को 7/32 इंच कॉपर फॉयल से ढकें। अपने हाथ या टेबल फॉयलर (table foiler) से फॉयल को बीच में रखें (centered), नहीं तो वह अंत में थोड़ी बेढंगी लग सकती है।  कितना मोटा कॉपर फॉयल इस्तेमाल करना चाहते हैं, यह तय करने के बाद, फॉयल के पीछे का हिस्सा हटायें। काँच को ठीक से फॉयल के बीच के हिस्से में रखें और फॉयल को पूरे कटे हुए किनारे पर दबाकर पक्का करें। एक टंग डिप्रेसर (tongue depressor) या कोई अन्य स्थिर उपकरण से फॉयल को कसकर दबाएं ताकि वह काँच पर लग जाये। यह पक्का करें कि फॉयल पूरी तरह और बराबर से लग गया हो, यदि कोई हिस्सा फूल रहा हो तो उसे फाड़कर निकाल दें और फिर से शुरू करें। फ्लक्स से, सोल्डर को कॉपर फॉयल लगे हुए टुकड़ों के बीच में बहने में मदद मिलती है। पर उसे लगाना बहुत ज़रूरी नहीं है। फिर भी, आगे चलकर इससे आपका काम आसान हो सकता है।   हर बार सोल्डर करने से पहले, हर कॉपर फॉयल वाली सतह को फ्लक्स से ब्रश करें। जेल फॉर्म (gel form) को इस्तेमाल करना सबसे आसान है, पर आप चाहें तो लिक्विड फॉर्म (liquid form) इस्तेमाल करके देख सकते हैं। काँच को सोल्डर करने में समय लगता है और धैर्य से काम करना पड़ता है। ठीक से सोल्डर करने के लिए आपको बहुत से काम करने पड़ते हैं। पहले टुकड़ों को साथ में टैक (tack) करते हैं, फिर जोड़ों को टिन (tin) करते हैं, और अंत में बीड (bead) लगाते हैं।  सब टुकड़ों को साथ में टैक करने के लिए, वांछित स्थानों पर फ्लक्स की छोटी बूंदें लगायें और ऊपर सोल्डर का एक धब्बा पिघलाएं। सब टुकड़ों को टैक करने के बाद आप जोड़ों को टिन कर सकते हैं। जोड़ों को टिन करने के लिए, पहले सब जोड़ों पर फ्लक्स लगायें, फिर पतला पतला सोल्डर बराबर से लगायें। इस प्रकार पूरे कॉपर फॉयल पर पूर्ण रूप से एक परत लगायें। टिन करे हुए जोड़ों पर फ्लक्स की एक नयी परत लगायें, फिर ज्यादा मात्रा में उनके ऊपर सोल्डर पिघलाएं। यह करने के लिए अपनी सोल्डरिंग आयरन को जोड़ों पर आगे पीछे ले जाएँ। जब एक हिस्सा पूरी तरह से पिघल जाये अपनी आयरन को चीज़ पर से उठायें और बराबर बीड बनायें। फ्रेम करना ज़रूरी नहीं है पर इससे आपकी चीज़ पूर्ण लगेगी। इसके लिए आप एक ज़िंक फ्रेम (zinc frame), या लेड चैनल (lead channel) इस्तेमाल कर सकते हैं।
टुकड़ों के बीच में खाली जगह को ठीक करें: काँच को स्कोर करते समय होनी वाली समस्याओं से बचें: सोल्डरिंग करते समय होने वाली समस्याओं से बचें: शुरू करने के लिए एक आसान प्रोजेक्ट चुनें: एक पैटर्न चुनें: एक प्रकार की काँच चुनें: अपनी काँच खरीदें: अपने उपकरण एकत्रित करें: एक टेम्पलेट बनायें: काँच को स्कोर (score) करें: काँच को काटें: किनारों को घिसें: काँच पर फॉयल लगायें: कॉपर फॉयल पर फ्लक्स (flux) लगायें: काँच को सही जगह पर सोल्डर करें: अपनी बनायी हुई चीज़ को फ्रेम करें:
https://www.wikihow.com/Make-Stained-Glass https://www.wikihow.com/Make-Stained-Glass https://www.wikihow.com/Make-Stained-Glass
Avoiding Common Problems Getting Started Making Your Stained Glass